open-index/open-wikipedia-markdown huggingface dataset:
மதுரா எண்ணெய் சுத்திகரிப்பு ஆலை

**மதுரா எண்ணெய் சுத்திகரிப்பு ஆலை** (*Mathura Refinery*), இந்தியன் ஆயில் கார்பரேசனுக்கு சொந்தமான இந்த பாறை எண்ணெய் சுத்திகரிப்பு ஆலை, உத்தரப் பிரதேசம் மாநிலத்தின் மதுரா நகரத்தில் அமைந்துள்ளது. நைஜீரியா மற்றும் வளைகுடா நாடுகளிலிருந்து இறக்குமதி செய்யப்படும் குறைந்த அளவு கந்தகம் கலந்த பாறை எண்ணெய்யை இவ்வாலை சுத்திகரித்து பெட்ரோல், டீசல், திரவ பெட்ரோலிய வாயு, நெய்தை, கற்கரி, வானூர்திகளுக்கான எரிபொருள், எரிநெய், அசுபால்ட்டு, கந்தகம், செயற்கை உரங்கள் மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது.

இவ்வாலை 19 சனவரி 1982 அன்று துவங்கும் போது ஆண்டிற்கு 6 மில்லியன் டன் பாறை எண்ணெய்யை சுத்திகரிக்கும் ஆற்றலுடன் நிறுவப்பட்டது. 1989ஆம் ஆண்டில் இதன் உற்பத்தி அளவு 7.5 மில்லியன் டன்னாக உயர்ந்தது. தற்போது இதன் உற்பத்தி ஆண்டிற்கு 8 மில்லியன் டன்னாக உயர்ந்துள்ளது.
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*இந்தியன் ஆயில் கார்பரேசன்
## மேற்கோள்கள்

## வெளி இணைப்புகள்
* IndianOil Refining

பகுப்பு:இந்தியாவில் எண்ணெய் தூய்விப்பாலைகள்
பகுப்பு:மதுரா மாவட்டம்
பானிபட் எண்ணெய் சுத்திகரிப்பு ஆலை

**பானிபட் எண்ணெய் சுத்திகரிப்பு ஆலை** (*Panipat Refinery*), இந்தியன் ஆயில் கார்பரேசனுக்கு சொந்தமான இப்பாறை எண்ணெய் சுத்திகரிப்பு ஆலை, இந்தியாவின் அரியானா மாநிலத்தின் பானிப்பட் நகரத்திற்கு அருகே பகோலி (Baholi) எனுமிடத்தில் அமைந்துள்ளது. 1998ஆம் ஆண்டில் நிறுவப்பட்ட இவ்வாலை இந்தியன் ஆயில் கார்பரேசனின் 7வது ஆலை ஆகும். இதுவே தெற்காசியாவின் ஒருங்கிணைந்த பெரிய பெட்ரோலியத் தொழிற்சாலை ஆகும்.

இவ்வாலையை நிறுவ ரூபாய் 3868 கோடி செலவானது.இவ்வாலை துவக்கத்தில் ஆண்டிற்கு 6 மில்லியன் டன் பெட்ரோலியப் பொருட்களை உற்பத்தி செய்தது. தற்போது இவ்வாலை ஆண்டிற்கு ரூபாய் 4165 கோடி மதிப்புள்ள 12 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், அசுபால்ட்டு, கந்தகம், வானூர்தி எரிபொருள், செயற்கை உரங்கள் மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது. 
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*இந்தியன் ஆயில் கார்பரேசன்
## மேற்கோள்கள்

## வெளி இணைப்புகள்
* IndianOil Refining

பகுப்பு:இந்தியாவில் எண்ணெய் தூய்விப்பாலைகள்
பகுப்பு:பானிபத் மாவட்டம்
பாராதீப் எண்ணெய் சுத்திகரிப்பு ஆலை

**பாரதீப் எண்ணெய் சுத்திகரிப்பு ஆலை** (*Paradip Refinery*), இந்தியாவினி ஒடிசா மாநிலத்தின் ஜெகத்சிம்மபூர் மாவட்டத்தில் உள்ள பாராதீப் எனுமிடத்தில் அமைந்துள்ளது. இந்தியன் ஆயில் கார்பரேசன் நிறுவனத்தின் கீழ் 2016ஆம் ஆண்டு முதல் இயங்கும்  இவ்வாலை பாறை எண்ணெய்யை சுத்திகரித்து  ஆண்டிற்கு 15 மில்லியன் டன் பெட்ரோலியப் பொருட்களான பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, வானூர்தி எரிபொருள், செயற்கை உரங்கள் மற்றும் நெகிழி போன்ற பெட்ரோலியப் பொருட்களை உற்பத்தி செய்கிறது.இவ்வாலை பாரதீப் துறைமுகத்திற்கு
தென்மேற்கில் 5 கிலோமீட்டர் தொலைவில், 3,345 ஏக்கர் பரப்பளவில் அமைந்துள்ளது.

## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*இந்தியன் ஆயில் கார்பரேசன்
## மேற்கோள்கள்

## வெளி இணைப்புகள்
*IndianOil Refining
*Paradip Refinery

பகுப்பு:இந்தியாவில் எண்ணெய் தூய்விப்பாலைகள்
பகுப்பு:ஜகத்சிம்மபூர் மாவட்டம்
டூத்தா–உலு கிள்ளான் விரைவுச்சாலை

**டூத்தா–உலு கிள்ளான் விரைவுச்சாலை** அல்லது **காஜாங் சில்க் நெடுஞ்சாலை** (மலாய்; *Lebuhraya Duta–Ulu Klang;* ஆங்கிலம்: *Duta–Ulu Klang Expressway (DUKE, E33)* சீனம்: 大使路—淡江大道) என்பது மலேசியா, கிள்ளான் பள்ளத்தாக்கில் உள்ள ஒரு முக்கிய விரைவுச் சாலை வலையமைப்பாகும்.

18 கிமீ (11 மைல்) நீளம் கொண்ட இந்த டூத்தா–உலு கிள்ளான் விரைவுச்சாலை, கிள்ளான் பள்ளத்தாக்கு புதிய விரைவுச்சாலையின் டூத்தா பரிமாற்றச் சாலை *(Jalan Duta Interchange)* (**E1**); மற்றும் கோலாலம்பூர் மத்திய வட்டச் சாலை 2யின் *(Kuala Lumpur Middle Ring Road 2)* உலு கிள்ளான் பகுதியில் உள்ள தாமான் இல்வியூ பரிமாற்றச் சாலை *(Taman Hillview Interchange)* ஆகிய சாலைகளை இணைக்கிறது.

&nbsp;கிள்ளான் பள்ளத்தாக்கு புதிய விரைவுச்சாலை, &nbsp;கோலாலம்பூர்–காராக் விரைவுச்சாலை மற்றும் &nbsp;கோலாலம்பூர் மத்திய வட்டச் சாலை 2 ஆகிய சாலைகளுக்கு இடையே "விடுபட்ட சாலை இணைப்பை" தொடர்பு படுத்துவதற்காக இந்த விரைவுச்சாலை கட்டப்பட்டது. இந்த விரைவுச் சாலை கோலாலம்பூர் வடகிழக்கு பரவல் இணைப்புத் திட்டம் *(Kuala Lumpur Northeast Dispersal Link Scheme)* என்றும் அழைக்கப்படுகிறது.

## வரலாறு
டூத்தா–உலு கிள்ளான் விரைவுச்சாலையின் கிலோமீட்டர் **0**, கோலாலம்பூர் டூத்தா சாலைக்கு அருகிலுள்ள டூத்தா பரிமாற்றச் சாலை; மற்றும் &nbsp;கிள்ளான் பள்ளத்தாக்கு புதிய விரைவுச்சாலை ஆகிய சாலைகள் சந்திக்கும் இடத்தில் உள்ளது.

இந்த 18 கிலோமீட்டர் விரைவுச்சாலை, பன்னாட்டுத் தரத்தின்படி கட்டப்பட்ட நான்கு வழிச் சாலை; மற்றும் மூன்று வழிச் சாலை அமைப்பைக் கொண்டுள்ளது. கோலாலம்பூர்–காராக் விரைவுச்சாலை வழியாக தீபகற்ப மலேசியாவின் கிழக்கு கடற்கரைக்குச் செல்லும் மிக முக்கியமான நுழைவாயிலாகவும் **டூத்தா–உலு கிள்ளான் விரைவுச்சாலை** (**DUKE**) விளங்குகிறது.

இந்த நெடுஞ்சாலையை சனவரி 9, 2009 அன்று மலேசிய பொதுப் பணி அமைச்சர் டத்தோ முகமட் ஜின் முகமது திறந்து வைத்தார். ஒரு நாளைக்கு 120,000 வாகனங்கள் செல்லும் வகையில் கட்டப்பட்ட இந்த நெடுஞ்சாலை, கிள்ளான் பள்ளத்தாக்கில் வசிப்பவர்களுக்கு, குறிப்பாக கிழக்கிலிருந்து மேற்கு நோக்கிப் பயணிப்பவர்களுக்கும்; கோலாலம்பூர் நகர மையத்திற்குச் செல்ல விரும்புவோருக்கும் ஓர் எளிதான மாற்றுப் பாதையை வழங்குகிறது.

## கூறுகள்

### சுங்கக் கட்டணங்கள்
(நவம்பர் 23, 2017 முதல்)

:**குறிப்பு:**  தொட்டு செல் அட்டைகள், விசா/மாஸ்டர்கார்டு வங்கி அட்டைகள்,  இஸ்மார்ட் அட்டைகள் *([[:en:SmartTAG|SmartTAG]])* அல்லது  வானலை அடையாள அட்டை ஆகியவற்றின் மூலம் மட்டுமே சுங்கக் கட்டணங்களைச் செலுத்த முடியும். ரொக்கப் பணம் ஏற்றுக் கொள்ளப்படாது.

## மேற்கோள்கள்

## வெளி இணைப்புகள்
* Malaysia Highway Authority 
* MRCB Group 
* Duta–Ulu Klang Expressway (DUKE) website
* EKOVEST
* DUKE Highway 2 blogspot
* mont'kiara & desa sri hartamas portal

பகுப்பு:கோலாலம்பூர் சாலைகள்
பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
குளப்புறக்கல் கருணாகரன் நாயர்

**குளப்புறக்கல் கருணாகரன் நாயர்** (*Kulappurakkal Karunakaran Nair*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். 1931 ஆம் ஆண்டு பிப்ரவரி மாதம் 2 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் பிரதிநிதியாக கேரள மாநில சட்டமன்ற உறுப்பினராக இருந்தார். 1972 ஆம் ஆண்டு முதல் 2006 ஆம் ஆண்டு வரை 34 ஆண்டுகள் பத்தனம்திட்டாவை பிரதிநிதித்துவப்படுத்திய இவர், பத்தனம்திட்டா மாவட்டம் உருவாவதில் முக்கியப் பங்கு வகித்தார்.

## தனிப்பட்ட வாழ்க்கை
திருமணம் செய்து கொள்ளாமல் சாகும் வரை பிரம்மச்சாரியாகவே வாழ்ந்தார்.

## அரசியல்
தனது அரசியல் வாழ்க்கையில், 1959 முதல் 1979 வரை இந்திய பொதுவுடைமைக்  கட்சியுடன் (மார்க்சு) தொடர்புடையவராகவும், அதன் பிறகு இந்திய தேசிய காங்கிரசுடனும், 2009 ஆம் ஆண்டு இந்திய பொதுத் தேர்தலுக்காக பகுசன் சமாச் கட்சியுடனும் ஒரு குறுகிய கால தொடர்பு கொண்டிருந்தார்.

பத்தனம்திட்டா தோட்டத் தொழிலாளர் சங்கத்தின் தலைவராகவும், மலநாடு தொழிற்சங்க காங்கிரசின் தலைவராகவும் இருந்தார்.

பத்தனம்திட்டா தொகுதியின் சுயேச்சை சட்டமன்ற உறுப்பினராக எட்டு முறை பதவி வகித்த இவர், கேரள சட்டமன்றத்தின் 3ஆவது, 4ஆவது, 6ஆவது, 7ஆவது, 8ஆவது, 9ஆவது, 10ஆவது மற்றும் 11ஆவது அமர்வுகளில்  பணியாற்றினார்.

## பத்தனம்திட்டா மாவட்டம் உருவாக்கம்
பத்தனம்திட்டா மாவட்டத்தின் பூர்வீகவாசிகள் தங்கள் கனவை நிறைவேற்றியதற்காக மாவட்டத்தின் தந்தை என்று நாயரை அன்புடன் நினைவுகூருகிறார்கள். தற்போதைய பத்தனம்திட்டாவின் பகுதிகள் இப்போது அண்டை மாவட்டங்களான கொல்லம் மற்றும் ஆலப்புழா மாவட்டங்களின் பகுதிகளாக இருந்தன. இதனால் ஏற்பட்ட தொலைதூரத்தன்மை இப்பகுதி மக்களையும் அதன் வளர்ச்சியையும் பாதித்தது.

நீண்ட காலமாக பத்தனம்திட்டாவை பிரதிநிதித்துவப்படுத்திய நாயர், அப்போதைய கேரள முதல்வர் கே. கருணாகரனை சந்தித்து, இரண்டாவது கருணாகரன் அமைச்சரவைக்கு ஆதரவளிப்பதற்கு ஈடாக ஒரு புதிய மாவட்டத்தை உருவாக்குவது குறித்து ஒரு ஒப்பந்தத்தை மேற்கொண்டார். தனது கனவை நிறைவேற்ற நாயர் தனது பதவியை விட்டு விலகல் செய்ய வேண்டும் என்று கருணாகரன் நாயரிடம் கூறினார். இதனால் நாயர் பதவி விலகினார்.  1 நவம்பர் 1982 ஆம் ஆண்டு நவம்பர் மாதம் 1 ஆம் தேதியன்று  பத்தனம்திட்டா மாவட்டம் உருவாக்கப்பட்டது. பின்னர், இடைத்தேர்தல்கள் மூலம் இவர் சட்டமன்ற உறுப்பினராகத் திரும்பினார்.

புதிய ஆட்சியர் அலுவலகக் கட்டிடம், மாவட்ட புற்றுநோய் மையம் கோழஞ்சேரி, பத்தனம்திட்டா சுற்றுவட்டச் சாலை , சுட்டிப்பாரா செவிலியர் கல்லூரி, திருவல்லா மற்றும் கோழஞ்சேரிக்கு மாவட்ட அலுவலகங்களை பரவலாக்குதல் போன்றவற்றிலும் இவர் முக்கியப் பங்கு வகித்தார்.

## மேலும் காண்க
*பத்தனம்திட்டா மாவட்டம்

## மேற்கோள்கள்

## வெளி இணைப்புகள்
* Official page at Kerala Assembly

பகுப்பு:1931 பிறப்புகள்
பகுப்பு:2013 இறப்புகள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:பத்தனம்திட்டா மாவட்ட மக்கள்
பகுப்பு:கேரள சட்டமன்ற உறுப்பினர்கள்
பகுப்பு:கேரள அரசியல்வாதிகள்
புலிவர்த்தி வெங்கட மணி பிரசாத்

**புலிவர்த்தி வெங்கட மணி பிரசாத்**(*Pulivarthi Venkata Mani Prasad*) புலிவர்த்தி நானி என்றும் அழைக்கப்படும் இவர் இந்திய அரசியல்வாதியும், சந்திரகிரி சட்டமன்றத் தொகுதியைப் பிரதிநிதித்துவப்படுத்துகிறார். 2024 முதல் ஆந்திரப் பிரதேச சட்டமன்றத்தின் தற்போதைய உறுப்பினர் ஆவார்..இவர் தெலுங்கு தேசக் கட்சியைச் சேர்ந்தவர்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
எம். டி. பத்மா

**எம். டி. பத்மா** (*M. T. Padma*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். 1943 ஆம் ஆண்டு சனவரி மாதம் 9 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் பிரதிநிதியாக கேரள மாநில சட்டமன்ற உறுப்பினராக இருந்தார். 

## அரசியல்
பத்மா மாணவர் அரசியலில் தீவிரமாக இருந்தார். கேரள மாணவர் சங்கத்தின் துணைத் தலைவராகவும் பணியாற்றினார். 1982 ஆம் ஆண்டு நடைபெற்ற கேரள சட்டமன்றத் தேர்தலில் காங்கிரசு கட்சி  வேட்பாளராகப் போட்டியிட்டார். ஆனால் தேர்ந்தெடுக்கப்படவில்லை.  மீண்டும் 1987 மற்றும் 1991 ஆம் ஆண்டுகளில் நடைபெற்ற தேர்தல்களில் போட்டியிட்டு கொயிலாண்டி தொகுதியை பிரதிநிதித்துவப்படுத்த தேர்ந்தெடுக்கப்பட்டார். 1991–1995 ஆம் ஆண்டுகளில் மீன்வளம் மற்றும் கிராமப்புற மேம்பாட்டு அமைச்சராகவும், 1995–1996 ஆம் ஆண்டுகளில் மீன்வளம் மற்றும் பதிவுத்துறை அமைச்சராகவும் பணியாற்றினார்.

1999 ஆம் ஆண்டு நடைபெற்ற மக்களவைத் தேர்தலில் பத்மா பாலக்காடு தொகுதியில் போட்டியிட்டார்.  ஆனால் 30,000 வாக்குகள் வித்தியாசத்தில் என்.என். கிருசுணதாசால் தோற்கடிக்கப்பட்டார். 2004 ஆம் ஆண்டு நடைபெற்ற மக்களவைத் தேர்தலில் வடகரா தொகுதியில் போட்டியிட்டார். ஆனால் இந்திய பொதுவுடைமை கட்சி வேட்பாளர் பி. சதிதேவியால் 1,30,000 எண்ணிக்கைக்கும் மேற்பட்ட வாக்குகள் வித்தியாசத்தில் தோற்கடிக்கப்பட்டார்.

பின்னர் இவர் சனநாயக இந்திரா காங்கிரசின் கருணாகரன் பிரிவில் சேர்ந்தார்.

2013 ஆம் ஆண்டு நிலவரப்படி, கோழிக்கோடு நகரக் கழகத்தில் எதிர்க்கட்சித் தலைவராக இருந்தார்.

பத்மா மும்பையில் நவம்பர் 12, 2024 ஆம் ஆண்டு நவம்பர் மாதம் 12 ஆம் தேதியன்று தனது 81 வயதில் இறந்தார்.

## மேற்கோள்கள்

பகுப்பு:1943 பிறப்புகள்
பகுப்பு:2024 இறப்புகள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கேரள சட்டமன்ற பெண் உறுப்பினர்கள்
தலைஞாயிறு - 2

**தலைஞாயிறு - 2** *(TNR 2), பரம்பரைப் பெயர்; *'காட்டுயானம்*' (Kattuyanam)* எனப்படும் இந்த நெல் வகை, நல்விதைத் தேர்வு முறையில் உருவாக்கப்பட்ட தமிழ்நாட்டின் நெல் வகையாகும். 

## வெளியீடு
தென்னிந்தியாவின் தமிழக நாகப்பட்டினம் மாவட்டம், வேதாரண்யம் வட்டத்தில் காவிரி கடைமடை பகுதியில் உள்ள, தலைஞாயிறு "ஆழ்நீர் ஆராய்ச்சி நிலையம்" 1965 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.

## பின்னணி
மிக நீண்ட கால அளவில் அறுவடைக்கு தயாராகும் இந்த நெல் வகை, 200 - 205 நாட்களில் அறுவடைக்கு வரக்கூடியதாக கருதப்படுகிறது.நீர்ப்பாசனம் செய்யப்படும் தாழ்வான நிலம், மற்றும்  ஆழமான நீர் நிலைக்கு ஏற்ற இது, தமிழ்நாடு மற்றும் புதுச்சேரி பகுதிகளில் சாகுபடி செய்ய  பரிந்துரைக்கப்படுகிறது. மேலும் நீண்ட தடித்த சிவப்பு  "ஆழநீர் நெற்பயிர்" அல்லது "ஆழ நீர் நெல் சாகுபடி"  என பொதுவாக கூறப்படும் இந்நெல் இரக்கத்தின் அரிசி, நீண்ட மற்றும்  தடித்த சிவப்பு நிறத்தில் காணப்படுகிறது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
போங்கைகாவொன் எண்ணெய் சுத்திகரிப்பு ஆலை

**போங்கைகாவொன் எண்ணெய் சுத்திகரிப்பு ஆலை** (*Bongaigaon Refinery*), இந்திய அரசின் பொதுத்துறை நிறுவனமான இந்தியன் ஆயில் கார்பரேசனுக்கு சொந்தமான பாறை எண்ணெய் சுத்திகரிப்பு ஆலைகளில் ஒன்றாகும்.இது வடகிழக்கு இந்தியாவின் அசாம் மாநிலத்தின் கீழ் அசாம் கோட்டததில் உள்ள  சிராங் மாவட்டத்திலுள்ள போங்கைகாவொன் எனுமிடத்தில் அமைந்துள்ளது.

இவ்வாலை பாறை எண்ணெய்யிலிருந்து பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், அசுபால்ட்டு, கந்தகம், வானூர்தி எரிபொருள், செயற்கை உரங்கள் மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது.
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*இந்தியன் ஆயில் கார்பரேசன்
## மேற்கோள்கள்

## வெளி இணைப்புகள்
*www.swaminomics.org

பகுப்பு:இந்தியாவில் எண்ணெய் தூய்விப்பாலைகள்
பகுப்பு:அசாம்
சாந்தல்லி

**சாந்தல்லி** (*Shanthalli*) என்பது இந்தியாவின் கர்நாடகா மாநிலத்திலுள்ள ஒரு கிராமம் ஆகும். குடகு மாவட்டத்தில் சோமவார்ப்பேட்டை தாலுக்காவில் இக்கிராமம் அமைந்துள்ளது. 

மாநில நெடுஞ்சாலை எண் 8 இல் சாந்தல்லி கிராமம் அமைந்துள்ளது. சாந்தல்லி தாலுகாவின் தலைமையகமான சோமவார்ப்பேட்டையிலிருந்து 11 கிமீ தொலைவிலும், மாவட்ட தலைமையகமான மடிக்கேரியிலிருந்து 45 கி.மீ தொலைவிலும், மாநிலத் தலைநகரான பெங்களூரிலிருந்து 260 கி.மீ. தொலைவிலும் இக்கிராமம் அமைந்துள்ளது. 

உள்ளூர் கடவுளான குமார லிங்கேசுவரரின் வருடாந்திர திருவிழா இங்கு பிரபலமாக நடைபெறுகிறது. மல்லள்ளி நீர் வீழ்ச்சி மற்றும் குமார பர்வத மலை ஆகிய சுற்றுலா தளங்கள் முறையே 11.கி.மீ மற்றும் 14.கி.மீ. தொலைவில் அமைந்துள்ளன. 

## மேற்கோள்கள்

பகுப்பு:கருநாடகச் சிற்றூர்கள்
பகுப்பு:கர்நாடகாவிலுள்ள கிராமங்கள்
அனில் ரவிபுடி

**அனில் குமார் ரவிபுடி** (*Anil Ravipudi*) (பிறப்பு: நவம்பர் 23,1982) ஒரு இந்தியத் திரைப்பட இயக்குநரும் திரைக்கதை எழுத்தாளரும் ஆவார். அதிரடி நகைச்சுவைத் திரைப்படங்களை எழுதி இயக்குவதில் இவர் மிகவும் பிரபலமானவர். இவர் அதிரடி நகைச்சுவை திரைப்படமான *படாஸ்* (2015)  மூலம் இயக்குநராக அறிமுகமானார். இத்திரைப்படத்தின் மூலம் தெலுங்கில் சிறந்த அறிமுக இயக்குனருக்கான சைமா விருதை வென்றார். பின்னர், இவர் இரண்டு அதிரடி நகைச்சுவைத் திரைப்படங்களை இயக்கியுள்ளார். அத்திரைப்படங்கள், சுப்ரீம் (2016) மற்றும் *ராஜா தி கிரேட்* (2017) ஆகியவை ஆகும். இதன் பின்னர் இவர் இயக்கிய நகைச்சுவைத் திரைப்படம்  F2: ஃபன் அண்ட் ஃப்ரஸ்ட்ரேஷன் (2019) ஆகும். 50வது இந்திய சர்வதேச திரைப்பட விழா "இந்திய பனோரமா" முதன்மைப் பிரிவில் எஃப்2 இடம்பெற்றது.

ரவிபுடி பின்னர் பெரிய பொருட்செலவிலான படங்களான *சரிலேரு நீகெவ்வரு* (2020) மற்றும் பகவந்த் கேசரி (2023) ஆகியவற்றை இயக்கும் அளவிற்கு உயர்ந்தார். இவரது 2025 அதிரடி நகைச்சுவை *சங்கராந்திகி வாஸ்துனம்* அவரது அதிக வசூல் செய்த திரைப்படமாகும்.

## தொடக்க கால வாழ்க்கை மற்றும் தொழில்
2005 ஆம் ஆண்டில் விக்னான் கல்லூரியில் பொறியியல் தொழில்நுட்பத்தில் இளங்கலைப் பட்டத்தைப் பெற்ற பிறகு , ரவிபுடி தனது மாமா பி. ஏ. அருண் பிரசாத்திடம் உதவி இயக்குநராக இணைந்தார். பின்னர், இவர் சங்கம் (2009) *கண்டிரீகா* (2011) போன்ற படங்களுக்கு வசன எழுத்தாளராகப் பணியாற்றினார், மேலும் *மசாலா* (2013) மற்றும் ஆகடு (2014) படங்களுக்கு திரைக்கதையை இணைந்து எழுதினார். சந்தோஷ் ஸ்ரீநிவாஸ் இயக்கத்தில் அறிமுகமான *கண்டிரீகா* (2011) படத்தில் அனில் ரவிபுடி ஒரு எழுத்தாளராகப் பணியாற்றினார். அதன் பின்னர் படாஸின் திரைக்கதையை எழுதினார். பின்னர், இவர் ஒரு நண்பர் மூலம் நந்தமூரி கல்யாண் ராமை அணுகினார். திரைக்கதையை எழுதி முடித்த பிறகு, மீண்டும் கல்யாண் ராமை அணுகினார், இருவரும் படாஸ் திரைப்படத்தில் பணியாற்றத் தொடங்கினர். இத்திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றதுடன் வசூல்ரீதியாகவும் வெற்றி பெற்றது, மேலும், இத்திரைப்படத்தை கல்யாண் ராம் தயாரித்தார். சுப்ரீம் (2016) ராஜா தி கிரேட் (2017) எஃப்2 (2019) *சரிலேரு நீகெவ்வரு* (2020) எஃப்3 (2022) மற்றும் *[[பகவந்த் கேசரி]]* (2023) ஆகிய திரைப்படங்களில் ஒன்றன் பின் ஒன்றாக வெற்றிப் படங்களை இவர் தொடர்ந்து வழங்கினார், இதில் 4 படங்களை தில் ராஜு தயாரித்தார்.

2025 ஆம் ஆண்டில், சங்கராந்தியின் போது வெளியான சங்கராந்திகி வாஸ்துனத்தில், எஃப் 2 மற்றும் எஃப் 3 க்குப் பிறகு, தில் ராஜு மற்றும் வெங்கடேஷுடன் மீண்டும் இணைந்தார். இது கலவையான விமர்சனங்களுடன் தொடங்கப்பட்டாலும், பெரிய அளவில்  பணம் ஈட்டும் திரைப்படமாக மாறியது. தெலுங்கு திரைப்படத்தில் அதிக வசூல் செய்த நகைச்சுவைத் திரைப்படமாகவும் வெங்கடேஷுக்கு அதிக வசூல்ரீதியான திரைப்படமாகவும் மாறியது.

## வெளி இணைப்புகள்
* 
* 
## மேற்கோள்கள்

பகுப்பு:1982 பிறப்புகள்
பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
மோகினி சர்மா

**மோகினி சர்மா** (*Mohini Sharma*)  இந்தியாவைச் சேர்ந்த ஒரு வடிவழகியாவார். மோகினி சத்யேந்திர சர்மா என்ற பெயராலும் அறியப்படுகிறார். கல்வியாளர், சமூக தொழில்முனைவோர் மற்றும் அழகுப் போட்டி இயக்குனர் என்று பன்முகங்களுடன் சமுகத்தில் இயங்கினார். திருமணமான பெண்களுக்கான தேசிய அழகுப் போட்டியான திருமதி இந்தியா இங் அமைப்பின் நிறுவனர் மற்றும் தேசிய இயக்குனர் என்றும் அறியப்படுகிறார். 2016 ஆம் ஆண்டு நடைபெற்ற அழகிப் போட்டியில்  இந்தியாவைப் பிரதிநிதித்துவப்படுத்தி வெற்றி பெற்றார்.

சர்மா ஒரு தொழில்நுட்பம், பொழுதுபோக்கு, வடிவமைப்பு பேச்சாளராவார். உதான் அறக்கட்டளையின் அறங்காவலராகவும் உள்ளார். பெண்கள் உரிமைகள் மற்றும் சுற்றுச்சூழல் காரணங்களுக்காக வாதிடுகிறார்.

## ஆரம்பகால வாழ்க்கையும் கல்வியும்
மோகினி சத்யேந்திர சர்மா இந்தியாவின் மும்பையில் சத்யேந்திர சர்மாவுக்குப் பிறந்தார்.  வங்கி மற்றும் காப்பீட்டில் இளங்கலைப் பட்டமும், இலண்டனில் உள்ள ஐக்கிய இராச்சியத்தின் மிடில்செக்சு பல்கலைக்கழகத்தில் வணிக உத்தி மற்றும் சமூக நலனில் ஆய்வியல் நிறைஞர் பட்டமும் பெற்றார்.

தனது அழகுப் போட்டி வாழ்க்கைக்கு முன்பு, மும்பை மற்றும் அதன் புறநகர்ப் பகுதிகளில் ஒன்பது ஆண்டுகள் இடைநிலைப் பள்ளிகள் மற்றும் பாலர் பள்ளிகளை நிர்வகித்து, ஒரு கல்வியாளராக தனது அடித்தளத்தை நிறுவினார்.
## தொழில்
கொரியாவில் நடைபெற்ற திருமதி. உலக அழகிப் போட்டியில் இந்தியாவைப் பிரதிநிதித்துவப்படுத்தி, அப்பட்டத்தை வென்ற பிறகு சர்மா அழகுப் போட்டித் துறையில் தனது வாழ்க்கையைத் தொடங்கினார்.

இவரது அனுபவத்தால் ஈர்க்கப்பட்டு, திருமணமான பெண்கள் தங்கள் அழகு, புத்திசாலித்தனம் மற்றும் திறமைகளை வெளிப்படுத்தவும், சமூக மாறாநிலை சட்டங்களை எதிர்க்கவும் ஒரு தளத்தை உருவாக்க 2016 ஆம் ஆண்டில் திருமதி இந்தியா இன்க் நிறுவனத்தை நிறுவினார். இந்தப் போட்டி திருமதி உலக அழகி, திருமதி பிரப்ஞ்ச அழகி மற்றும் திருமதி பால்வீதி அழகி , திருமதி பன்னாட்டு அழகி மற்றும் திருமதி பன்னாட்டு உலக அழகி போன்ற பன்னாட்டு போட்டிகளுடன் இணைக்கப்பட்டுள்ளது. சர்கம் கௌசல் (திருமதி 2022 உலக அழகி) போன்ற குறிப்பிடத்தக்க வெற்றியாளர்களையும் உருவாக்கியுள்ளது.

சர்மாவின் தலைமையின் கீழ், திருமதி இந்தியா இன்க். அமைப்பு பெண்களுக்கு மேலும் அதிகாரமளிப்பதை நோக்கமாகக் கொண்ட செயல்பாடுகளை உள்ளடக்கியதாக விரிவடைந்துள்ளது. 2021 ஆம் ஆண்டில், திருமதி இலங்கை உலகப் போட்டிக்கான நடுவர் குழுவில் பணியாற்றிய முதல் இந்தியர் என்ற பெருமையையும் இவர் பெற்றார்.

ஒரு சமூகத் தொழில்முனைவோராக, சர்மா இன்னர் வீல் மன்றத்தின்  தலைவராக பணியாற்றுகிறார், மேலும் சுகாதாரம், குழந்தைகளுக்கான புற்றுநோய் பராமரிப்பு மற்றும் பின்தங்கிய பெண்களுக்கான கல்வி ஆகியவற்றில் கவனம் செலுத்தும் அரசு சாரா நிறுவனங்களுடன் இணைந்தும் ஈடுபட்டுள்ளார்.

2025 ஆம் ஆண்டில், கேன்சு திரைப்பட விழாவில், இயூகி வியாசூடன் இணைந்து, காலநிலை நீதிக்காக வாதிடுவதற்காக கிரீன்பீசு இந்தியா மற்றும் கிரீன்பீசு தெற்காசியாவுடன் இணைந்து பணியாற்றினார்.

சர்மா ஒரு தொழில்நுட்பம், பொழுதுபோக்கு, வடிவமைப்பு பேச்சாளரும் ஆவார். மேலும் இவரது தொழில்முனைவோர் பயணத்திற்காக வெளியீடுகளில் இவர் இடம்பெற்றுள்ளார்.

## விருதுகள்
*திருமதி இந்தியா உலக அழகி 2016
*திருமதி இலங்கை உலக அழகி 2020 போட்டிக்கான முதல் இந்திய நீதிபதி

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் கல்வியாளர்கள்
பகுப்பு:இந்தியப் பெண் தொழிலதிபர்கள்
பகுப்பு:இந்தியப் பெண் உருமாதிரிக் கலைஞர்கள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
தக்குபதி வெங்கடேசுவர பிரசாத்

**தக்குபதி வெங்கடேசுவர பிரசாத்** (*Daggupati Venkateswara Prasad*) (பிறப்பு: ஆகத்து 10, 1976) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் அனந்தபூர் மாவட்டத்தில் உள்ள அனந்தபூர் நகர சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியின் வேட்பாளராக 2024 ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார். இத்தேர்தலில் தெலுங்கு தேசம் கட்சி, பாஜக, ஜன சேனா கட்சியுடன் கூட்டணி வைத்திருந்தது.

## ஆரம்ப வாழ்க்கையும் கல்வியும்
அனந்தபூர் மாவட்டம் ராப்தாடு பகுதியைச் சேர்ந்தவர் பிரசாத். இவரின் தந்தை தக்குபதி சின்னாரப்பா ஒரு விவசாயி. கர்னூல் மாவட்டம் பனகனப்பள்ளியில் உள்ள வாசவி பல்நுட்பக் கல்லூரியில் 1995ஆம் ஆண்டு இயந்திரப் பொறியியலில் பட்டயப் படிப்பினை முடித்துள்ளார்.

## அரசியல்
பிரசாத் 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் அனந்தபுரம் நகரம் சட்டமன்றத் தொகுதியில் தெலுங்கு தேசம் கட்சியின் வேட்பாளராகப் போட்டியிட்டு வெற்றிபெற்றார். இவர் 103,334 வாக்குகளைப் பெற்று தனக்கு அடுத்தப்படியாக அதிக வாக்குகள் பெற்ற ஒய். எஸ். ஆர். காங்கிரஸ் கட்சி வேட்பாளர் அனந்த வெங்கடரமணி ரெட்டியினைத் தோற்கடித்தார்.

## மேற்கோள்காள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:1976 பிறப்புகள்
கீதா ஜெயசூர்யா

**கீதா ஜெயசூர்யா**(*Githa Jayasurya*)(பிறப்பு 1982) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். கீதா ஜெயசூர்யா நந்தியால் மாவட்டத்தில் உள்ள நந்திகோட்கூர் சட்டமன்றத் தொகுதியின் சட்டமன்ற உறுப்பினராக உள்ளார். தெலுங்கு தேசம் கட்சியைப் பிரதிநிதித்துவப்படுத்துகிறார். 2024 ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார். இத்தேர்தலில் தெலுங்கு தேசம் கட்சி, பாஜக, ஜனசக்தி ஆகிய கட்சிகள் கூட்டணி வைத்திருந்தது.

## இளமையும் கல்வியும்
ஜெயசூர்யா நந்தியால் மாவட்டத்தின் நந்திகோட்கூரைச் சேர்ந்தவர். இவருடைய தந்தை கீதா காந்தி ஒரு விவசாயி. இவருடைய மனைவி அங்கன்வாடி ஆசிரியராவார். ஜெயசூர்யா 2022-ஆம் ஆண்டு புது தில்லியில் உள்ள தேசிய திறந்தநிலைப் பள்ளி நிறுவனத்தில் 12-ஆம் வகுப்பு தேர்ச்சி பெற்றார்.

## அரசியல் வாழ்க்கை
ஜெயசூர்யா 2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் வேட்பாளராக நந்திகோட்கூர் சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:1982 பிறப்புகள்
பகுப்பு:வாழும் மக்கள்
சுங்கை பீசி விரைவுச்சாலை

**சுங்கை பீசி விரைவுச்சாலை** (மலாய்; *Lebuhraya Sungai Besi*; ஆங்கிலம்: *Sungai Besi Expressway* (**SBE**) சீனம்: 新街场高速公路) என்பது தீபகற்ப மலேசியா, கிள்ளான் பள்ளத்தாக்கில் உள்ள ஒரு முக்கிய கட்டுப்பாட்டு-அணுகல் நெடுஞ்சாலை ஆகும்.

18 கிமீ (11 மைல்) நீளம் கொண்ட இந்த நெடுஞ்சாலை செரி கெம்பாங்கான்; அம்பாங் ஜெயா இடையே தென்கிழக்கு கோலாலம்பூர் வழியாகச் செல்கிறது. மேலும் மலேசிய வடக்கு-தெற்கு விரைவுச்சாலை, தெற்கு வழித்தடம் மற்றும் கோலாலம்பூர்–சிரம்பான் விரைவுச்சாலை ஆகிய இரு சாலைகளுக்கும் மிக அருகில் உள்ளது.

## பயண வழி
இந்த விரைவுச்சாலை மலேசிய புத்ரா பல்கலைக்கழகத்தின் புறநகர்ப் பகுதியில் உள்ள செரி கெம்பாங்கான் நகரில் தொடங்கி, காஜாங் பரவல் இணைப்பு விரைவுச்சாலை வழியாகத் தொடர்கிறது. பின்னர் இந்த விரைவுச்சாலை மலேசிய வடக்கு-தெற்கு விரைவுச்சாலை, தெற்கு வழித்தடத்தின் கிழக்கே; வடக்கு நோக்கிச் சென்று செரி கெம்பாங்கான் வழியாகச் சுங்கை பீசிக்குள் நுழைகிறது.

அதன் பின்னர், இந்த விரைவுச்சாலை கோலாலம்பூர்-சிராம்பான் விரைவுச்சாலையுடன் இணையாகத் தொடர்ந்து; பண்டார் தாசேக் செலாத்தான், கூச்சாய் லாமா, சாலாக் செலாத்தான், செராஸ் வழியாகச் செல்கிறது. பின்னர் இந்த விரைவுச்சாலை வடகிழக்கு நோக்கிச் சென்று அம்பாங் ஜெயாவில் உள்ள பாண்டான் ஜெயா; பாண்டான் இண்டாவுக்கு அருகே திருப்பிவிடப்பட்டு அங்கு அது முடிவுறுகிறது.

## வரலாறு
இசுதானா சாலையில் *(Jalan Istana)* இருந்து செர்டாங் வரையிலான 16.0 கிலோமீட்டர் (9.9 மைல்) நீளமுள்ள அசல் விரைவுச் சாலையின் கட்டுமானம் 1997-இல் தொடங்கியது. அதற்கு முன்னர் இந்த விரைவுச் சாலை  சிலாங்கூர் மாநில சாலையாக இருந்தது. அப்போதைய அதன் பெயர் கோலாலம்பூர்-சுங்கை பீசி சாலை *(Jalan Kuala Lumpur–Sungai Besi)* ஆகும்.

கட்டுமானத்தின் போது, இந்தச் ​​சாலை ஒரு சுங்கச்சாவடி சாலையாக மாற்றப்பட்டு, &nbsp;என மறுபெயரிடப்பட்டது. பின்னர் 1999 மே 15 அன்று சுங்கச்சாவடி செயல்பாட்டைத் தொடங்கியது. சுங்கை பீசி பரிமாற்றச் சாலையை *(Sungai Besi Interchange)* மேம்படுத்தும் திட்டம் 2005-இல் தொடங்கி 2007-இல் நிறைவடைந்தது. அதற்கு முன்னர் பாலக்கோங் சாலையை மேம்படுத்தும் திட்டம் 2004-இல் தொடங்கி 2006-இல் நிறைவடைந்தது. அதனைத் தொடர்ந்து சாலாக் ஜெயா சுங்கச்சாவடியின் செயல்பாடு பிப்ரவரி 24, 2009 அன்று நீக்கல் செய்யப்பட்டது.

### சுங்கக் கட்டணங்கள்
*(சனவரி 1, 2023 முதல்)*

:**குறிப்பு:**  தொட்டு செல் அட்டைகள், விசா/மாஸ்டர்கார்டு வங்கி அட்டைகள்,  இஸ்மார்ட் அட்டைகள் *([[:en:SmartTAG|SmartTAG]])* அல்லது  வானலை அடையாள அட்டை ஆகியவற்றின் மூலம் மட்டுமே சுங்கக் கட்டணங்களைச் செலுத்த முடியும். ரொக்கப் பணம் ஏற்றுக் கொள்ளப்படுவது இல்லை.

## மேற்கோள்கள்

## வெளி இணைப்புகள்
*IJM
*BESRAYA
*Preliminary Environmental Impact Assessment, Proposed Besraya Eastern Extension
*Besraya Expressway Alignment

பகுப்பு:கோலாலம்பூர் சாலைகள்
பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
தி ஆர்டர்ஸ் வேர் டு ரேப் யூ

**உங்களை பாலியல் வன்கொடுமைக்கு உள்ளாக்க உத்தரவு: தமிழ் ஈழப் போராட்டத்தில் பெண் புலிகள்** (*The Orders Were to Rape You: Tigresses in the Tamil Eelam Struggle* ) என்பது ஈழப் போர் முடிந்த பிறகு தமிழீழ விடுதலைப் புலிகளின் பெண் போராளிகள் எதிர்கொண்ட வன்முறை, குறிப்பாக பாலியல் வன்முறை பற்றி மீனா கந்தசாமி எழுதிய நூலாகும். இலங்கை உள்நாட்டுப் போர் முடிந்த பிறகு மலேசியா, இந்தோனேசியா போன்ற வெளிநாடுகளுக்குச் சென்றுவிட்ட பெண்கள் இலங்கையில் எதிர்கொண்ட துன்பங்களை இவர் நேரடியாக விவரித்துள்ளார். இயக்கத்துடன் நேரடி தொடர்பு இல்லாத ஒரு விடுதலைப் புலி உறுப்பினரை மணந்த ஒரு பெண்ணின் துன்பங்களை இவர் விவரிக்கிறார், இராணுவ வீரர்களால் கேள்விகளை எதிர்கொண்டது, துன்புறுத்தலுக்கும், சித்திரவதைக்கும் உள்ளானது, 2009 இல் ஈழப் போர் முடிந்த பிறகு முகாம்களில் தடுத்து வைக்கப்பட்டிருந்தபோது  இராணுவ வீரர்களால் மீண்டும் மீண்டும் பாலியல் வன்புணர்வு செய்யப்பட்டு தற்கொலை செய்து கொள்ள எண்ணியது, ஆனால் தன் குழந்தையின் பொருட்டு தன் மனதை மாற்றிக்கொண்டது பற்றி அவர் பேசுகிறார். மற்றொரு பகுதியில் பெண் போராளிகள் எழுதிய எதிர்ப்புக் கவிதைகளைப் பற்றி எழுதியுள்ளார்.     

## மேற்கோள்கள்

பகுப்பு:இந்திய அபுனைவு நூல்கள்
பகுப்பு:ஈழப் போர் குறித்த நூல்கள்
பகுப்பு:2021 நூல்கள்
பகுப்பு:இலங்கையில் பெண்களுக்கு எதிரான வன்முறைகள்
பாசம் சுனில் குமார்

**பாசம் சுனில் குமார்** (*Pasam Sunil Kumar*) (பிறப்பு 1969) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். திருப்பதி மாவட்டத்தில் உள்ள கூடூர் சட்டமன்றத் தொகுதியின் சட்டமன்ற உறுப்பினராக உள்ளார். தெலுங்கு தேசம் கட்சியைப் பிரதிநிதித்துவப்படுத்துகிறார். 2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சி பாஜக மற்றும் ஜேஎஸ்பியுடன் கூட்டணி வைத்து வெற்றி பெற்றார்.

## ஆரம்பகால வாழ்க்கை மற்றும் கல்வி
குமார் திருப்பதி மாவட்டம் கூடூரைச் சேர்ந்தவர். இவரது மறைந்த தந்தை பாசம் பென்சலையா ஒரு விவசாயியாவார். 1992 ஆம் ஆண்டு திருப்பதியில் உள்ள சிறீ வெங்கடேசுவரா பல்கலைக்கழகத்தில் இவர் முதுகலைப் பட்டம் பெற்றார்.

## அரசியல் வாழ்க்கை
குமார் 2024 ஆந்திரப் பிரதேச சட்டமன்றத் தேர்தலில் கூடூர் சட்டமன்றத் தொகுதியில் இருந்து தெலுங்கு தேசம் கட்சியை பிரதிநிதித்துவப்படுத்தி வெற்றி பெற்றார்.  1,02,675 வாக்குகளைப் பெற்று ஒய்.எசு.ஆர். காங்கிரசு கட்சியின் மெருகா முரளியை 21,192 வாக்குகள் வித்தியாசத்தில் குமார் தோற்கடித்தார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
சித்தாபுரா

**சித்தாபுரா** (*Siddapura*) என்பது இந்தியாவின் கர்நாடக மாநிலத்திலுள்ள குடகு மாவட்டத்தில் அமைந்திருக்கும் ஒரு கிராமமாகும். சித்தாபூர் என்ற பெயராலும் இக்கிராமம் அறியப்படுகிறது. காவிரி ஆற்றுக்கு அருகில் காப்பி வளரும் பகுதியில் இக்கிராமம் அமைந்துள்ளது.

சித்தாபுரா-நெல்லியாயாதிக்கேரி கிராமங்கள் ஒன்றிணைந்து ஓர்  இரட்டை நகரத்தை உருவாக்குகின்றன. நெல்லியாயாதிக்கேரி கிராமம் குசால்நகர் தாலுகாவைச் சேர்ந்ததாகும். ஆனால் காவிரி ஆற்றால் பிரிக்கப்பட்டுள்ளது.

## கோவில்கள்
சித்தாபுரா கிராமத்தில் கீழ்கண்ட கோவில்கள் அமைந்துள்ளன. 

*கணபதி கோவில், சிறீராம மந்திரா சித்தாபௌரா
*ஐயப்பன் கோவில், விராச்பேட்டை சாலை
*கௌரி சங்கரா கோவில், பழைய சித்தாப்பூர்
*சிறீ சாமுண்டீசுவரி கோவில்
*சிறீ முத்தப்ப பகவதி கோவில்

## சுற்றுலா
காப்பி தோட்டத்தின் நடுவில் சில நாட்கள் செலவிட விரும்புவோருக்கு ஏற்ற சுற்றுலா தலமாக சித்தபுரா நற்பெயரைப் பெற்றுள்ளது. ஆரஞ்சு கவுண்டி விடுதிகள் உயர் சந்தை சர்வதேச வாடிக்கையாளர்களுக்காக இங்கு இருப்பிடங்களை உருவாக்கத் தொடங்கியுள்ளது.

## கல்வி
விராசுப்பேட்டை சாலையில் கன்னி மாட பள்ளி கல்வி சேவையை வழங்குகிறது.

## மேலும் காண்க
* மடிக்கேரி
* மங்களூர்
* விராசுப்பேட்டை

## மேற்கோள்கள்

பகுப்பு:கருநாடகச் சிற்றூர்கள்
பல்லா சீனிவாச ராவ்

**பல்லா சீனிவாச ராவ்** (*Palla Srinivasa Rao*) ஓர் இந்திய அரசியல்வாதி. இவர் 2014, 2024ஆம் ஆண்டுகளில் தெலுங்கு தேசம் கட்சியின் சார்பாக காஜுவாகாவிலிருந்து ஆந்திரப் பிரதேச சட்டமன்ற உறுப்பினராக தேர்ந்தெடுக்கப்பட்டார். 2024 ஆந்திரப் பிரதேச சட்டமன்றத் தேர்தலில் 95,235 வாக்குகளுடன் மாநிலத்தில் அதிக பெரும்பான்மையுடன் வெற்றி பெற்றார். சூன் 14, 2024 அன்று தெலுங்கு தேசம் கட்சியின் தேசியத் தலைவர் நா. சந்திரபாபு நாயுடுவால் தெலுங்கு தேசம் கட்சியின் ஆந்திரப் பிரதேச மாநிலத் தலைவராக நியமிக்கப்பட்டார். விசாகப்பட்டினம் எஃகு ஆலையை தனியார்மயமாக்குவதற்கு எதிரான தனது தீவிர எதிர்ப்பிற்காக பல்லா சீனிவாச ராவ் நன்கு அறியப்பட்டவர். விசாகப்பட்டின மக்களால் இவர் "மக்கள் தலைவர்" என்று குறிப்பிடப்படுகிறார்.

## கல்வி
பல்லா சீனிவாச ராவ் 1995ஆம் ஆண்டு முதுகலை படிப்பினை முடித்துள்ளார். 1998ஆம் ஆண்டு ஆந்திரப் பிரதேசத்தின் விசாகப்பட்டினத்தில் உள்ள ஆந்திரப் பல்கலைக்கழகத்தில் கட்டமைப்பு பொறியியலில் முதுநிலைப் பட்டம் பெற்றார்.

## அரசியல் வாழ்க்கை
ராவ், ஓர் அரசியல் குடும்பத்தைச் சேர்ந்தவர். 1994 பொதுத் தேர்தலில், இவரின் தந்தை பல்லா சிம்மாசலம் தெலுங்கு தேசம் கட்சியின் சார்பில் விசாகப்பட்டினம்-2 தொகுதியிலிருந்து சட்டமன்ற உறுப்பினராக இருந்தார்.

2009 தேர்தலில், பல்லா சீனிவாசு, விசாகப்பட்டினம் தொகுதியில் பிரஜா ராச்யம் கட்சியின் வேட்பாளராகப் போட்டியிட்டு குறைந்த வாக்கு வித்தியாசத்தில் தோல்வியடைந்தார்.

பின்னர், இவர் தெலுங்கு தேசம் கட்சியில் சேர்ந்து 2014 தேர்தலில் கஜுவாகா தொகுதியில் போட்டியிட்டார். இத்தேர்தலில் இவர் பெரும்பான்மையுடன் வெற்றி பெற்றார்.

ஜனசேனா தலைவர் பவன் கல்யாணும் இதே தொகுதியில் போட்டியிட்டதால் வாக்குகள் பிரிந்ததால், 2019 தேர்தலில் இதே தொகுதியில் போட்டியிட்டபோது ராவ் தோல்வியடைந்தார். 2019 தேர்தலுக்குப் பிறகு, தெலுங்கு தேசம் கட்சி இவரை விசாகப்பட்டினம் நாடாளுமன்றத் தலைவராக நியமித்தது. விசாகப்பட்டினம் நகரில் கட்சியை வலுப்படுத்தவும், தொண்டர்களை கட்டமைக்கவும் இவர் தொடர்ந்து பாடுபட்டார்.

விசாகப்பட்டினம் எஃகு ஆலை தனியார்மயமாக்கலுக்கு எதிரான போராட்டத்தில் தெலுங்கு தேசம் கட்சியின் சார்பாக இவர் தீவிர பங்கு வகித்தார். இது விசாகப்பட்டினம் நகரத்தின் மையப்பகுதியாகும். பிப்ரவரி 2021இல் 7 நாட்கள் உண்ணாவிரதப் போராட்டம் நடத்தினார். அன்றிலிருந்து விசாகப்பட்டின மக்கள் இவரை மக்கள் தலைவர் என்று அழைக்கத் தொடங்கினர். இவரது சிறந்த முயற்சிகள் 2024 தேர்தலில் பலனளித்தன. சட்டமன்றத் தேர்தலில் இவர் 95,235 வாக்குகள் பெரும்பான்மையுடன் வெற்றி பெற்றார். 
                
## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
முடுக்க வரைபடம்

**முடுக்க வரைபடம்** அல்லது **முடுக்க வரைபடக் கருவி** (*accelerograph *) என்பது ஒரு வலுவான-இயக்கக் கருவி அல்லது நில அதிர்வு வரைபடம் அல்லது வெறுமனே ஒரு நிலநடுக்க முடுக்கமானி ஆகும். இக்கருவிகள் பொதுவாக ஒரு தன்னிச்சையான பெட்டியாக வடிவமைக்கப்பட்டுள்ளன, முற்காலத்தில் இது ஒரு காகிதம் அல்லது படலப்பதிப்பியை (ஒரு ஒப்புடக் கருவி) உள்ளடக்கியது, ஆனால் தற்போது இவை பெரும்பாலும் எண்ணிம ஊடகத்தில் நேரடியாகப் பதிவு செய்கின்றன, பின்னர் இணையம் வழியாக அவற்றின் தரவுகள் அனுப்பப்படுகிறது. நிலநடுக்கத்தின் தரை இயக்கம் மிகவும் வலுவாக இருக்கும்போது, ​​அதிக உணர்திறன் கொண்ட நிலநடுக்கமானிகள் அளவுகோலில் இருந்து விலகிச் செல்லும்போது முடுக்க வரைபடங்கள் பயனுள்ளதாக இருக்கும்.

முடுக்க வரைபடங்கள், நேரத்தைப் பொறுத்து தரையின் முடுக்கத்தைப் பதிவு செய்கின்றன. இந்தப் பதிவு பெரும்பாலும் முடுக்க வரைபடங்கள், வலுவான-இயக்கப் பதிவு அல்லது முடுக்கம் நேர-வரலாறு என்று அழைக்கப்படுகிறது. இந்தப் பதிவிலிருந்து வலுவான-இயக்க தீவிர அளவீடுகள் (IM) கணக்கிடப்படலாம்.

## மேற்கோள்கள்

பகுப்பு:நிலநடுக்கவியல்
பகுப்பு:அளவிடும் கருவிகள்
பகுப்பு:அறிவியல் கருவிகள்
பகுப்பு:நிலநடுக்க பொறியியல்
தோரெனூர்

**தோரெனூர்** (*Thorenoor*) என்பது இந்தியாவின் கர்நாடக மாநிலத்திலுள்ள குடகு மாவட்டத்தில் அமைந்திருக்கும் ஒரு கிராமமாகும். 

## அமைவிடம்
கர்நாடக மாநிலத்தில் குசால் நகருக்கும் ஆசன் நகரத்திற்கும் இடையே தோரெனூர் கிராமம் அமைந்துள்ளது.

## நிர்வாகம்
குடகு மாவட்டத்தில் உள்ள சோமவாரப்பேட்டை தாலுகாவின் ஒரு பகுதியாக தோரெனூர் கிராமம் நிர்வகிக்கப்படுகிறது.

## தொல்லியல் தளம்
தோரெனூரில் ஒரு பெருங்கற்கால புதைகுழியை விஞ்ஞானிகள் கண்டுபிடித்துள்ளனர். சிர்வா கிராமத்தின்  எம்.எசு.ஆர்.எசு. கல்லூரியின் பண்டைய வரலாறு மற்றும் தொல்லியல் துறையின் பேராசிரியர் டி. முருகேசி நடத்திய தொல்பொருள் ஆய்வின் போது இத்தளம்  கண்டுபிடிக்கப்பட்டது.

## கல்வி
தோரெனூர் அரசு மேல்நிலைப் பள்ளி 1920 ஆம் ஆண்டு நிறுவப்பட்டது. இந்தப் பள்ளியில் 1,465 புத்தகங்கள்  கொண்ட ஒரு நூலகம் உள்ளது. பள்ளியில் ஏழு வகுப்பறைகள் மற்றும் ஏழு ஆசிரியர்கள் உள்ளனர்.

## படக் காட்சியகம்

File:Thorenoor1.jpg|தோரெனூர் கிராமம்
File:Hebbale,Konanur Road.jpg|பெரிய தெரு
File:Hulase Konanur Road.jpg|சிறிய தெரு


## மேலும் காண்க
* மடிக்கேரி
* மங்களூர்
* சோமவாரப்பேட்டை

## மேற்கோள்கள்

பகுப்பு:கருநாடகச் சிற்றூர்கள்
பகுப்பு:குடகு மாவட்டம்
டிராக்டர் (திரைப்படம் )

**டிராக்டர்** (Tractor) இந்தியத் தமிழ்த் திரைப்படமாகும். இயக்குனர் ரமேஷ் யந்த்ரா இயக்கியுள்ள  ‘**டிராக்டர்**’. என்ற இந்தத் திரைப்படம் பிரேசிலில் நடைபெற்ற 48 -வது சவ் பாவ்லோ (Sao Paulo) சர்வதேச திரைப்பட விழாவில் திரையிடப்பட்டு (World Premier ) வரவேற்பைப் பெற்றது. விவசாயத்தை இன்றைய கார்ப்பரேட் நிறுவனங்கள் எப்படி அழிக்கின்றன என்பதை மையப்படுத்தி இந்தப் படம் உருவாகியுள்ளது.

பிரான்சில் இந்திய திரைப்படங்களை வெளியிடும் பிரைடே என்டர்டெயின்மென்ட் நிறுவனம் சார்பில் ஜெயந்தன் தயாரித்துள்ள படம், ‘டிராக்டர்’. இதில் பிரபாகரன் ஜெயராமன், ஸ்வீதா தங்கவேலு, பிள்ளையார்பட்டி ஜெயலட்சுமி, சிறுவன் கோவர்தன், இயக்குநர் ராம்சிவா உட்பட பலர் நடித்துள்ளனர்.

### நடிகர்கள்
* பிரபாகரன் ஜெயராமன்-முத்து 
* சுவீதா தங்கவேலு-செல்வி 
* பிள்ளையார்பட்டி ஜெயலட்சுமி-பாட்டி 
* சிறுவன் கோவர்தன்-கவுதம் 
* இயக்குநர் ராம்சிவா-மாமனார்

### தயாரிப்பு
பிரான்ஸ் நாட்டைச் சேர்ந்த ஃப்ரைடே என்டேர்டைன்மெண்ட் சார்பாக ஜெயந்தன் இந்த படத்தை தயாரித்து உள்ளார். இப்படத்தின் படப்பிடிப்பு ஆகஸ்ட் 2023ஆம் ஆண்டு தொடங்கப்பட்டது. இதன் படப்பிடிப்பு சேலம் மாவட்டம் உள்ள தலைவாசல் மற்றும் கல்வராயன் மலைகளிலும் படமாகப்பட்டது.

### இயக்குனர்
"குடியம் குகை", "தொல் பழங்காலத்தின் தந்தை ", "டேனிஷ் கோட்டை", "மெட்ராஸ் - இணைக்கும் சொல் "போன்ற ஆவணப் படங்களை உருவாக்கிய இயக்குனர் **இரமேஷ் யந்த்ரா** இந்த **டிராக்டர்** என்ற தமிழ் படத்தை இயக்கி உள்ளார்.

### '''திரைப்பட விழாக்கள் / Film Festivals'''

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:2025 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
ஐமங்கலா

**ஐமங்கலா** (Aimangala) என்பது தென்னிந்திய மாநிலமான கர்நாடகாவின் குடகு மாவட்டத்தில் விராசுப்பேட்டை தாலுக்காவில் அமைந்துள்ள ஒரு கிராமமாகும்.  இது விராசுப்பேட்டை நகருக்கு அருகில் அமைந்துள்ளது. ஐமங்கலா கிராமம் மைசூர் கோட்டத்திற்கு உட்பட்டதாகும். மடிக்கேரி மாவட்ட தலைமையகத்திலிருந்து தெற்கே 29 கி.மீ தொலைவிலும், விராசுப்பேட்டையிலிருந்து 10 கி.மீ தொலைவிலும், பெங்களூரிலிருந்து 247 கி.மீ தொலைவிலும் ஐமங்கலா கிராமம் அமைந்துள்ளது.

## மேலும் காண்க
* குடகு மாவட்டம்
* கர்நாடக மாவட்டப் பட்டியல்
* மங்களூர்

## மேற்கோள்கள்

## வெளி இணைப்புகள்
* http://Kodagu.nic.in/
பகுப்பு:கருநாடகச் சிற்றூர்கள்
பகுப்பு:குடகு மாவட்டம்
பகுப்பு:கர்நாடகாவிலுள்ள கிராமங்கள்
பைரெட்டி ஜெயா நாகேஸ்வர ரெட்டி

**பைரெட்டி ஜெயா நாகேசுவர ரெட்டி** (*Byreddy Jaya Nageswara Reddy*)(பிறப்பு 1977) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் கர்னூல் மாவட்டத்தில் உள்ள யெமிகனூர் சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியைப் பிரதிநிதித்துவப்படுத்துகிறார். 2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சி பாஜக மற்றும் ஜன சேனா கட்சியுடன் கூட்டணி வைத்து போட்டியிட்டத் தேர்தல் வெற்றி பெற்றார்.

## ஆரம்பகால வாழ்க்கையும் கல்வியும்
ரெட்டி கர்னூல் மாவட்டத்தின் யெமிகனூரைச் சேர்ந்தவர். இவரின் தந்தை பி .வி. மோகன் ரெட்டி. இவர் ஒரு மருத்துவர். மருத்துவர் ஒருவரை மணந்தார். 2004ஆம் ஆண்டு விசயவாடாவில் உள்ள என். டி. ஆர் சுகாதார அறிவியல் பல்கலைக்கழகத்தில் இளநிலை மருத்துவப் படிப்பினை முடித்தார்.

## அரசியல் வாழ்க்கை
நாகேசுவர ரெட்டி, 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் யெமிகனூர் சட்டமன்றத் தொகுதியில் போட்டியிட்டு வெற்றி பெற்றார். இவர் 1,03,089 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் புட்ட ரேணுகாவை 15,837 வாக்குகள் வித்தியாசத்தில் தோற்கடித்தார். முன்னதாக, 2014 ஆந்திரப் பிரதேச சட்டமன்றத் தேர்தலில் வெற்றி பெற்று முதல் முறையாக சட்டமன்ற உறுப்பினர் ஆனார். இவர் 84,483 வாக்குகளைப் பெற்று, தனது நெருங்கிய போட்டியாளரான காங்கிரசு கட்சியின் கே. ஜெகன் மோகன் ரெட்டியை 14,361 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:1981 பிறப்புகள்
கொரிய இயற்பியல் சங்கம்

**கொரிய இயற்பியல் சங்கம்** (*Korean Physical Society*)  என்பது கொரியாவில் இயற்பியல் துறையில் அறிஞர்கள் மற்றும் ஆராய்ச்சியாளர்களிடையே கல்விப் பரிமாற்றத்திற்கான ஒரு மன்றத்தை வழங்குவதற்காக உருவாக்கப்பட்ட ஓர் இலாப நோக்கற்ற அறிவியல் சங்கமாகும்.

இந்த அமைப்பு 1952 ஆம் ஆண்டு கொரியப் போரின் போது பூசானில் நிறுவப்பட்டது. 2020 ஆம் ஆண்டில், அமைப்பின் உறுப்பினர் எண்ணிக்கை சுமார் 15,000 ஆக இருந்தது. இந்த அமைப்பிற்குள், துகள் மற்றும் புல இயற்பியல், அணு மற்றும் மூலக்கூறு இயற்பியல் மற்றும் வானியற்பியல் உள்ளிட்ட பன்னிரண்டு தலைப்பு சார்ந்த பிரிவுகள் உள்ளன.

இந்த சங்கம் சிபிரிங்கர் பதிப்பக நிறுவனத்தால் வெளியிடப்படும் இதன் முதன்மையான கொரிய இயற்பியல் சங்க இதழ் உட்பட பல இதழ்களை வெளியிடுகிறது. இந்த இதழ் புள்ளிவிவர இயற்பியல் மற்றும் அமுக்கப்பட்ட பொருள் இயற்பியல் முதல் துகள் இயற்பியல் வரை இயற்பியலின் அனைத்து துறைகளையும் உள்ளடக்கியதாகும்.

கொரிய இயற்பியல் சங்கம், சப்பான் பயன்பாட்டு இயற்பியல் சங்கம் மற்றும் அமெரிக்க இயற்பியல் சங்கம் உள்ளிட்ட பல அறிவியல் சங்கங்களுடன் புரிந்துணர்வு ஒப்பந்தங்களை கொண்டுள்ளது.

## மேற்கோள்கள்

பகுப்பு:இயற்பியல் அமைப்புகள்
பகுப்பு:தென் கொரியா
பாரத பெட்ரோலியம் மும்பை எண்ணெய் சுத்திகரிப்பு ஆலை

**பாரத பெட்ரோலியம் மும்பை எண்ணெய் சுத்திகரிப்பு ஆலை** (*Bharat Petroleum Mumbai Refinery*),  இந்தியாவின் மகாராட்டிரம் மாநிலத் தலைநகரான மும்பையின் *வடலா கிழக்கு* பகுதியில் செயல்படும் பாறைநெய் தூய்விப்பாலை ஆகும். இது பாரத பெட்ரோலியம் நிறுவனத்தால் சனவரி 1955ஆம் ஆண்டில் நிறுவப்பட்டது.

இவ்வாலை துவக்கத்தில் ஆண்டிற்கு  5.25 மில்லியன் டன் பெட்ரோலியப் பொருட்களை உற்பத்தி செய்தது. இவ்வாலையை நவீனப்படுத்திற்கு பிறகு ஆண்டிற்கு 12 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil),  செயற்கை உரங்கள் தார், மெழுகு, மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது
## இதனையும் காண்க
* பாறைநெய் தூய்விப்பாலை
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*பாரத பெட்ரோலியம்
## மேற்கோள்கள்

## வெளி இணைப்புகள்

பகுப்பு:இந்தியாவில் எண்ணெய் தூய்விப்பாலைகள்
பகுப்பு:மும்பை
இந்துஸ்தான் பெட்ரோலியம் மும்பை எண்ணெய் சுத்திகரிப்பு ஆலை

thumb

**இந்துஸ்தான் பெட்ரோலியம் மும்பை எண்ணெய் சுத்திகரிப்பு ஆலை** (*'HPCL Mumbai refinery*), இந்தியாவின் மகாராட்டிரம் மாநிலத் தலைநகரான மும்பையின் தெற்கில், இந்துஸ்தான் பெட்ரோலியம் நிறுவனத்தால் 1974ஆம் ஆண்டில் 321 ஏக்கர் பரப்பளவில் அமைக்கப்பட்ட  பாறைநெய் தூய்விப்பாலை ஆகும். இவ்வாலை தற்போது ஆண்டிற்கு 9.5 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil) செயற்கை உரங்கள் தார், மெழுகு, மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*இந்துஸ்தான் பெட்ரோலியம்
## மேற்கோள்கள்

பகுப்பு:இந்தியாவில் எண்ணெய் தூய்விப்பாலைகள்
பகுப்பு:மும்பை
தித்திமதி

**தித்திமதி** (*Thithimathi*) என்பது இந்தியாவின் கர்நாடக மாநிலத்திலுள்ள குடகு மாவட்டத்தில் அமைந்திருக்கும் ஒரு ந்கரமாகும். 2020 ஆம் ஆண்டு நிலவரப்படி தித்திமதி நகரத்தின் மக்கள் தொகை 8800 ஆகும். இம்மக்கள் தொகையில் 4400 ஆண்களும் 4400 பெண்களும் இருந்தனர். 

## அமைவிடம்
தித்திமதி கிராமம் மைசூரிலிருந்து 78 கி.மீ தொலைவிலும், மடிக்கேரியிலிருந்து 58 கி.மீ தொலைவிலும், மங்களூரிலிருந்து 191 கி.மீ தொலைவிலும், பெங்களூரிலிருந்து 214 கி.மீ தொலைவிலும் அமைந்துள்ளது.

## அஞ்சல் நிலையம்
தித்திமதி கிராமத்தில் ஓர் அஞ்சல் நிலையம் செயல்படுகிறது. இக்கிராமத்தின் அஞ்சல் குறியீட்டு எண் 571254 ஆகும்.

## அருகிலுள்ள கிராமங்கள்
*மாயமுடி - 9 கி.மீ
*மேகூர் ஓசகேரி - 9 கி.மீ
*மால்தாரே - 13 கி.மீ
*கோணிகொப்பல் - 10 கி.மீ

## போக்குவரத்து

தித்திமதியில் விமான நிலையமோ அல்லது தொடருந்து நிலையமோ இல்லை. அருகிலுள்ள பயணத் தலம் மைசூர் ஆகும்.  இது 78 கி.மீ தொலைவில் உள்ளது. கோனிகொப்பல், மைசூர் மற்றும் மடிக்கேரியிலிருந்து தித்திமதிக்கு பேருந்துகள் உள்ளன.

## கல்வி நிறுவனங்கள்
*தீத்திமதி அரசு பியூ கல்லூரி.
*தீத்திமதி அரசு மேல்நிலைப்பள்ளி.
*தீத்திமதி அரசு தொடக்கப்பள்ளி.
*மாரூர் அரசு தொடக்கப்பள்ளி.
*தேவமச்சி அரசு தொடக்கப்பள்ளி.

## மேற்கோள்கள்

பகுப்பு:கருநாடகச் சிற்றூர்கள்
பகுப்பு:குடகு மாவட்டம்
பாந்தீகுயி சட்டமன்றத் தொகுதி

**பாந்தீகுயி சட்டமன்றத் தொகுதி** *(Bandikui Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தௌசா மாவட்டத்தில் அமைந்துள்ளது. பாந்தீகுயி, தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
சிம்லா கோடை விழா

**சிம்லா கோடை விழா** (*Shimla Summer Festival*) இந்தியாவின் இமாச்சலப் பிரதேசத்தின் சிம்லாவில் மே அல்லது சூன் மாதங்களில் நடைபெறும் பல நாள் பண்பாட்டு விழாவாகும். இது 1960 ஆம் ஆண்டு முதல் நடைபெற்று வருகிறது.

இமாச்சலப் பிரதேசத்தில் சுற்றுலாவை அதிகரிக்கும் மூன்று கோடை விழாக்களில் ஒன்றாக 1960 ஆம் ஆண்டு சிம்லா கோடை விழா தொடங்கப்பட்டது. இவ்விழா அறுவடைக்காக கடவுள்களுக்கு நன்றி செலுத்தி கோடை காலத்தைத் தொடங்குகிறது.  வழக்கமாக மே மாதத்தில் நடைபெறும், சில நேரங்களில் சூன் மாதத்தில் நடைபெறும்.

சிம்லாவில் உள்ள இரிட்ச்சு மைதானத்தில் நடைபெறும் இந்த விழாவில், உள்ளூர் பொருட்கள் மற்றும் பாரம்பரிய கலைகள் மற்றும் கைவினைப்பொருட்கள் விற்பனை செய்யும் கண்காட்சி, உணவுக் கடைகள், மலர் கண்காட்சி, உள்ளூர் நாட்டுப்புற இசைக்கலைஞர்கள் மற்றும் சுற்றுலா இசைக்கலைஞர்களின் நிகழ்ச்சிகள், நாடக நிகழ்ச்சிகள், ஒரு மந்திரக் காட்சி நிகழ்ச்சி, பாரம்பரிய உடைகளை காட்சிப்படுத்தும் ஒரு நாகரிக நிகழ்ச்சி, ஒரு விளையாட்டுப் போட்டி, இசை, சுவரொட்டி தயாரித்தல் மற்றும் புகைப்படப் போட்டிகள் மற்றும் நாய் கண்காட்சி ஆகியவை நடைபெறுகின்றன. இந்நிகழ்ச்சிகள் பல பார்வையாளர்களை ஈர்க்கின்றன. 

2022 ஆம் ஆண்டு நடைபெற்ற திருவிழாவின் நிகழ்வுகள் முதல் முறையாக நாள் முழுவதும் திட்டமிடப்பட்டன. 2023 விழா சூன் மாதம் 1 முதல் நான்கு நாட்களுக்கு நடைபெற்றது, கண்காணிக்கப்பட்ட அணுகலும்  நகரம் ஐந்து பாதுகாப்பு பிரிவுகளாகவும் பிரிக்கப்பட்டது.

## மேற்கோள்கள்

பகுப்பு:சிம்லா
பகுப்பு:இமாச்சலப் பிரதேச சுற்றுலாத் தலங்கள்
சீனோகேந்தோபசு

**சீனோகேந்தோபசு** (*Xenocatantops*) என்பது வெட்டுக்கிளிகளின் *அக்கிரிடே* குடும்பத்தினைச் சார்ந்த ஒரு பேரினம் ஆகும். சீனோகேந்தோபசு சிற்றினங்கள் ஆப்பிரிக்கா, இந்தியா, சீனா, இந்தோ-சீனா, மலேசியா உள்ளிட்ட நாடுகளில் காணப்படுகின்றன.

## சிற்றினங்கள்
*ஆர்த்தோப்டெரா* சிற்றினங்கள் கோப்பு, உயிரிகள் அட்டவணை பின்வரும் சிற்றினங்களைப் பட்டியலிடுகின்றன.

* *சீனோகேந்தோபசு அக்காந்தர்சு* ஜெங், லி & வாங், 2004
* *சீனோகேந்தோபசு அரியோலாட்டசு* பொலிவர், 1908
* *சீனோகேந்தோபசு ப்ராசிசரசு* வில்லெம்சே, 1932
* *சீனோகேந்தோபசு திர்சு* வில்லெம்சே, 1968
* *சீனோகேந்தோபசு கென்ரி* பொலிவர், 1917
* *சீனோகேந்தோபசு குமுலிசு* செர்வில்லே, 1838 மாதிரி இனம்
* *சீனோகேந்தோபசு ஜகபந்துய்* பாவ்மிக், 1986
* *சீனோகேந்தோபசு காமியே* கிர்பி, 1910
* *சீனோகேந்தோபசு லயோனிங்ஜெனிசிசு* வாங், 2007
* *சீனோகேந்தோபசு லாங்பென்னிசு* காவோ & யின், 2007
* *சீனோகேந்தோபசு லுடெய்ட்பிசா* ஜெங் & ஜியாங், 2002
* *சீனோகேந்தோபசு பாராசெர்னியே* ஜாகோ, 1982
* *சீனோகேந்தோபசு சட்டேரி* இராம்மே, 1941
* *சீனோகேந்தோபசு தைவானென்சிசு* காவோ & யின், 2007
* *சீனோகேந்தோபசு ஜெர்ன்யி* ராம்மே, 1929

## மேற்கோள்கள்




## External links
* 
* 

பகுப்பு:கணுக்காலி பேரினங்கள்
எலியா (பேரினம்)

**எலியா** (*Eliya*) என்பது எந்த பழங்குடியினமும் ஒதுக்கப்படாத *கேடன்டோபினே* என்ற துணைக்குடும்பத்தில் உள்ள வெட்டுக்கிளிகளின் பேரினமாகும். இப்பேரினத்தின் சிற்றினங்கள் இலங்கையில் காணப்படுகின்றன.

## சிற்றினங்கள்
ஆர்த்தோப்டெரா சிற்றினங்கள் கோப்பு கீழ்க்கண்ட சிற்றினங்களைப் பட்டியலிடுகின்றது.

* *எலியா கிப்போசா* என்றி, 1933
* *எலியா பெட்ரிசு* உவரோவ், 1927
* *எலியா பிக்டிபசு* உவரோவ், 1927
* *எலியா வெனசுடா* என்றி, 1933

## மேற்கோள்கள்

## வெளியிணைப்புகள்
* 

பகுப்பு:கணுக்காலி பேரினங்கள்
நுமலிகர்

**நுமலிகர்** (*Numaligarh*), வடகிழக்கு இந்தியாவின் அசாம் மாநிலத்தில் கோலாகாட் மாவட்டத்தில் அமைந்த சிறிய நகரம் ஆகும். இது குவகாத்திக்கு வடகிழக்கே 261 கிலோமீட்டர் தொலைவிலும், ஜோர்ஹாட் நகரத்திற்கு தென்மேற்கே 54.4 கிலோமீட்டர் தொலைவிலும், மாவட்டத் தலைமையிடமான  கோலாகாட்டிற்க்கு வடமேற்கே 29.1 கிலோமீட்டர் தொலைவிலும் உள்ளது. இவ்வூரில் ஆயில் இந்தியா நிறுவனத்திற்கு சொந்தமான  நுமலிகர் பாறை எண்ணெய் சுத்திகரிப்பு ஆலை உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  நுமலிகர் சிற்றூரின் மக்கள் தொகை 760 மட்டுமே.
நுமலிகர் பாறைநெய் தூய்விப்பாலையின் குடியிருப்புப் பகுதியின் மக்கள் தொகை 2,318 ஆகும்.
## மேற்கோள்கள்

பகுப்பு:அசாம் மாநிலத்திலுள்ள ஊர்களும்  நகரங்களும்
பகுப்பு:கோலாகாட் மாவட்டம்
சாரா சௌத்ரி

**சாரா சௌத்ரி** (*Zara Chowdhary*) என்பவர் இந்தியாவைச் சேர்ந்த ஓர் எழுத்தாளர் ஆவார்.  தயாரிப்பாளர் மற்றும் கல்வியாளராகவும் இவர் அறியப்படுகிறார். இவரது முதல் நினைவுக் குறிப்பான தி லக்கி ஒன்சு 2024 ஆம் ஆண்டில்  வெளியிடப்பட்டது. விமர்சன ரீதியான பாராட்டையும் பெற்றது. சாரா சௌத்ரி 2025 ஆம் ஆண்டுக்கான சக்தி பட் பரிசை வென்றார்.

## ஆரம்பகால வாழ்க்கை மற்றும் கல்வி
சாரா சௌத்ரி இந்தியாவின் சென்னையில் பிறந்தார். லீட்சு பல்கலைக்கழகத்தில் நடிப்புக்கான எழுத்துக் கலையில் முதுகலைப் பட்டத்தையும், அயோவா மாநில பல்கலைக்கழகத்தில் படைப்பு எழுத்து மற்றும் சுற்றுச்சூழலில் நுண்கலைகளில் முதுகலைப் பட்டத்தையும் பெற்றார்.

## தொழில்
முழுநேர எழுத்தாளராகவும் கல்வியாளராகவும் மாறுவதற்கு முன்பு, சௌத்ரி ஒரு தசாப்தத்திற்கும் மேலாக திரைப்படம், விளம்பரம் மற்றும் ஊடகத் தயாரிப்பில் பணியாற்றினார். இவரது படைப்புகள் சேனல் 5, நேசனல் சியோகிராஃபிக் இந்தியா மற்றும் டர்னர் கிளாசிக் மூவிசு ஆகியவற்றில் இடம்பெற்றுள்ளன.

சௌத்ரி தற்போது விசுகான்சின்-மாடிசன் பல்கலைக்கழகத்தில் விரிவுரையாளராக உள்ளார். அங்கு இவர் இந்தி, தெற்காசிய கலாச்சாரங்கள், புரட்சிக் கவிதை மற்றும் படைப்பு அல்லாத புனைகதைகளில் பாடங்களை கற்பிக்கிறார். காசிம் அலியால் வெளியிடப்படும் நியூ மூன்சு, பிளைவே ஆய்விதழ் மற்றும் காட்டன் செனோமார்ஃப் உள்ளிட்ட பல்வேறு இதழ்கள் மற்றும் பத்திரிகைகளில் இவரது எழுத்து வெளியிடப்பட்டுள்ளது. Her writing has been published in various anthologies and journals, including *New Moons* edited by Kazim Ali, *Flyway Journal*, and *Cotton Xenomorph*.

## தி லக்கி ஒன்சு
சௌத்ரியின் முதல் நினைவுக் குறிப்பான தி லக்கி ஒன்சு, 2024 ஆம் ஆண்டில் கிரவுன் பதிப்பக  குழுமத்தால் வெளியிடப்பட்டது. இந்தப் புத்தகம் 2002 குசராத்து கலவரத்தின் போது பதினாறு வயது சிறுமியாக இவர் பெற்ற அனுபவத்தின் தனிப்பட்ட விவரமாகும். இந்த நினைவுக் குறிப்பு, அதிர்ச்சி, குடும்பம் மற்றும் இந்தியாவில் இந்துத்துவாவின் எழுச்சி ஆகியவற்றின் கருப்பொருள்களை ஆராய்கிறது.

தி லக்கி ஒன்சு பரவலான விமர்சனப் பாராட்டைப் பெற்றது. டைம் பத்திரிகையால் 2024 ஆம் ஆண்டின் சிறந்த பத்து புனைகதை அல்லாத புத்தகங்களில் ஒன்றாக இது தேர்ந்தெடுக்கப்பட்டது.  மேலும் தேசிய பொது வானொலி, எசுகுயர் இதழ் மற்றும் திருமதி பத்திரிகை ஆகியவை ஆண்டின் சிறந்த பட்டியல்களில் இந்நூலை சேர்த்தனர். கிர்கசு ரிவியூசு புத்தக விமர்சனம் மற்றும் பப்ளிசர்சு  வீக்லி விமர்சனம் ஆகியவை இவருடைய புத்தகத்திற்கு நட்சத்திர மதிப்புரைகளை வழங்கின.

2025 ஆம் ஆண்டில், தி லக்கி ஒன்சு நூல் சக்தி பட் பரிசு வென்றது.

## தனிப்பட்ட வாழ்க்கை
சௌத்ரி தன்து குடும்பத்தினருடன் அமெரிக்காவின் விசுகான்சின் மாநிலத்தின் மாடிசன் நகரத்தில் வாழ்ந்தார்.

## நூல்கள்
சாரா சௌத்ரி, (2024). தி லக்கி ஒன்சு. கிரவுன் பதிப்பக குழு. ISBN 978-0593727430.

## மேற்கோள்கள்

பகுப்பு:வாழும் மக்கள்
பகுப்பு:இந்திய எழுத்தாளர்கள்
பகுப்பு:இந்தியப் பெண் எழுத்தாளர்கள்
பகுப்பு:சென்னை எழுத்தாளர்கள்
கோலாலம்பூர் மத்திய வட்டச் சாலை 1

**கோலாலம்பூர் மத்திய வட்டச் சாலை 1** அல்லது **கோலாலம்பூர் மத்திய சுற்றுச் சாலை 1** (ஆங்கிலம்: *Kuala Lumpur Middle Ring Road 1* (**MRR1**); மலாய்: *Jalan Lingkaran Tengah 1 Kuala Lumpur*) என்பது மலேசியா, கோலாலம்பூர் கூட்டரசுப் பிரதேசத்தின் முக்கிய நகர்ப்புற மற்றும் நகராட்சி சாலைகளில் ஒன்றாகும். மேலும், முன்பு பெக்கெலிலிங் சாலை *(Jalan Pekeliling)* என்று அழைக்கப்பட்ட துன் ரசாக் சாலை, சுல்தான் இசுகந்தர் நெடுஞ்சாலை, மகாமேரு நெடுஞ்சாலை *(Lebuhraya Mahameru),* டாமன்சாரா சாலை, ஜாலான் இசுதானா சாலை போன்ற சாலைகளையும் **கோலாலம்பூர் மத்திய வட்டச் சாலை 1** உள்ளடக்கியது.

மலேசியாவின் தலைநகரைச் சுற்றியுள்ள ஒரு பெரிய வளையச் சாலையாகவும் அறியப்படுகிறது. கோலாலம்பூர்-பெட்டாலிங் ஜெயா போக்குவரத்து பரவல் திட்டம் *(Kuala Lumpur-Petaling Jaya Traffic Dispersal Scheme)* என்றும் தற்போது அழைக்கப்படுகிறது. பரபரப்பான இந்தச் சுற்றுச் சாலையை கோலாலம்பூர் மாநகராட்சி (**DBKL**) பராமரிக்கிறது.

## வரலாறு
கோலாலம்பூர் மத்திய வளைய சாலை 1-இன் தொடக்கக்காலப் பகுதி, மலேசிய நாடாளுமன்றக் கட்டிடத்திலிருந்து கோலாலம்பூர் பன்னாட்டு வணிக மையம் அமைந்துள்ள பத்து ஆறு வரை செல்கிறது. அப்போது அந்தச் சாலை நாட்டின் விடுதலைக்குப் பிறகு 1960-ஆம் ஆண்டுகளில் கட்டப்பட்டது.

இரண்டாவது பகுதி, மலேசிய நாடாளுமன்றக் கட்டிடத்திலிருந்து இசுதானா நெகாரா வரை 1970-களில் கட்டப்பட்டது. இன்று இந்தச் சாலை பொதுவாக டாமன்சாரா சாலை என்று அழைக்கப்படுகிறது.

இசுதானா நெகாரா அரண்மனையிலிருந்து சுங்கை பீசி இராணுவ வானூர்தி நிலையம் வரையிலான மூன்றாவது பகுதி 1980-களில் கட்டப்பட்டது. இப்போது இஸ்தானா சாலை என்று அழைக்கப்படுகிறது. இங்கிருந்து சுங்கை பீசி சாலை மற்றும் துன் ரசாக் சாலையுடன் கோலாலம்பூர் மத்திய வட்டச் சாலை 1 இணைகிறது. பின்னர் மகாமேரு நெடுஞ்சாலையுடன் மீண்டும் இணைகிறது.

## கோலாலம்பூர் மத்திய வட்டச் சாலை 2
கோலாலம்பூர் மத்திய வட்டச் சாலை 2-இன் கட்டுமானமானது; பின்வரும் பல முக்கியச் சாலைகளைக் கையகப்படுத்துதல் மற்றும் மேம்படுத்துதல் ஆகியவற்றை உள்ளடக்கியது:

## காட்சியகம்
**கோலாலம்பூர் மத்திய வட்டச் சாலை 1 காட்சிப் படங்கள்**

File:Jalan Tun Razak, Kuala Lumpur 20250110 160306.jpg|துன் ரசாக் சாலை 1
File:Jalan Tun Razak, Kuala Lumpur 20230828 151418.jpg|துன் ரசாக் சாலை 2
File:Jalan Tun Razak - panoramio.jpg|துன் ரசாக் சாலை 3
File:KL Seremban Highway and Jalan Istana.JPG|இசுதானா சாலை சுற்றுவட்டம்


## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க
*கோலாலம்பூர் உள்வட்டச் சாலை
*கோலாலம்பூர் மத்திய வட்டச் சாலை 2 
*வடக்கு-தெற்கு விரைவுச்சாலை மத்திய இணைப்பு 
*துவாங்கு அப்துல் அலிம் சாலை

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்